У Глыбокім з даху крамы “ВінКон” (віно-кансервы) зляцела вялікая гурба з лёду і снегу. Пашкоджаныя дзве машыны. Ахвяраў людскіх няма, бо не быў час пік. Адзін з пацярпелых аўтааматараў, на шчасце лёсу, які працуе ў краме тэлевізійных тавараў “Віцязь”, ўжо сыходзіў з працы, але быў нечакана спынены яе дырэктарам, для далейшых “інструкцый”. Не спыні яго дырэктар на хвіліну – то, невядома, чым бы ўсё скончылася. Гурба ўпала ў вобласць пасажырскіх дзвярэй, а ў аўтааматара вадзіцельская дзвёрка – няспраўная, ён сядаў праз пасажырскую. Зразумела, прыехала ДАІ, склалі пратакол. Але вінаватых няма! Хто ж будзе кампенсаваць урон? Пацярпелы патэлефанаваў дырэктару Падсвільскага вінзавода, бо “ВінКон” – фірмовая крама завода. Там сказалі прыкладна так: Адчапіся! Машына стаяла не на тратуары, а на праезднай частцы. Куды звалілася гурба? На праездную частку! Вось і бегаюць аўтааматары цяпер, то ў Белы дом, то ў дзяржстрах, то яшчэ куды… Фоты Надзеі Скрабатун.